Kraukļu aiza

Kraukļu aiza ir ģeoloģiskais un ģeomorfoloģiskais dabas piemineklis Gaujas pietekas Vējupītes sāngravas nogāzē, Siguldā. Atrodas Gaujas nacionālā parka teritorijā 400 m uz dienvidaustrumiem no Gleznotāju kraujas.

Kopš 1974. gada aiza atrodas valsts aizsardzībā. Aizsargājama ir teritorija 8,03 ha platībā. Tā izveidojusies kā stūraina kabata ar 11,5 m augstām sienām sarkanajos Gaujas svītas smilšakmeņos. Uz sienām atrodami seni uzraksti. Iežos atrastas bruņuzivju fosilijas. Vienā sienā atrodas 5,2 m garā Kraukļu ala (3,3 m augsti griesti platums 5 m (pie ieejas), 7 m liela grīda).

 Atsauces 

Kategorija:Ģeoloģiskie pieminekļi
Kategorija:Latvijas alas
Kategorija:Latvijas dabas pieminekļi
Kategorija:Sigulda